મળતી માહિતી મુજબ લીકથી હટકે ફિલ્મો બનાવનાર નિર્માતા સુધીર મિશ્રા મહેરુન્નિસા નામની એક ફિલ્મ બનાવવા જઈ રહ્યાં છે અને આ ફિલ્મમાં તેઓ અમિતાભ બચ્ચન તથા ઋષિ કપૂરને સાઇન કરવા માંગે છે. જાણવા તો એમ પણ મળ્યું છે કે આ ફિલ્મનું નિર્માણ અમિતાભની પ્રોડક્શન કમ્પની એબી કૉર્પ જ કરશે. જોકે હજી અધિકૃત પુષ્ટિ નથી થઈ. ફિલ્મમાં સુધીરના ફૅવરિટ અભિનેત્રી ચિત્રાંગદા સિંહ જ હશે. આ ફિલ્મ અંગે ખાસ બાબત એ છે કે આ ફિલ્મનું શૂટિંગ સુધીર મિશ્રા લખનઉ ખાતે કરવા માંગે છે કે જે અમિતાભ બચ્ચન માટે ખાસ રહેશે, કારણ કે ઉત્તર પ્રદેશ અમિતાભનું પૈતૃક રાજ્ય છે. ફિલ્મ લખનઉના મિજાજ પર જ આધારિત છે. જો બધુ સમસુથરું રહે, તો શૂટિંગ આવતા મહીને શરૂ થઈ શકે છે.